Diari Oficial de la Generalitat Valenciana


Sumari del DOGV 9500, del 29-12-2022 (2022/12818)

Extracte de la resolució del director general de LABORA Servei Valencià d'Ocupació i Formació, per la qual es redistribueix el crèdit màxim que ha de finançar les ajudes convocades mitjançant la Resolució de 28 de juliol 2022, del director general de LABORA Servei Valencià d'Ocupació i Formació, per la qual s'aprova la segona convocatòria per a la concessió de subvencions públiques amb càrrec a l'exercici pressupostari 2022 per a l'execució del Programa de formació en capacitats digitals per a persones desocupades.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9500

Data del DOGV
:   29-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12010


Data del document
:   26-12-2022

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la resolució del director general de LABORA Servei Valencià d'Ocupació i Formació, per la qual es redistribueix el crèdit màxim que ha de finançar les ajudes convocades mitjançant la Resolució de 28 de juliol 2022, del director general de LABORA Servei Valencià d'Ocupació i Formació, per la qual s'aprova la segona convocatòria per a la concessió de subvencions públiques amb càrrec a l'exercici pressupostari 2022 per a l'execució del Programa de formació en capacitats digitals per a persones desocupades. [2022/12186]  
  
  
BDNS (identif.): 641709.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/641709)  
Mitjançant la Resolució de 28 de juliol de 2022, del director general de LABORA Servei Valencià d'Ocupació i Formació (publicada en el DOGV núm. 9395, 01.08.2022), es va aprovar la segona convocatòria per a la concessió de subvencions públiques amb càrrec a l'exercici pressupostari 2022, per a l'execució del Programa de formació en capacitats digitals per a persones desocupades per a impulsar l'emprenedoria i el desenvolupament rural i reduir la bretxa de gènere, en el marc del Pla de recuperació, transformació i resiliència, amb càrrec a la línia genèrica de subvenció S8957000 del capítol IV del subprograma 322.91, MRR. Pla de recuperació, transformació i resiliència, del pressupost de LABORA Servei Valencià d'Ocupació i Formació per a l'exercici 2022, amb un import global màxim de 81.426.249 euros.  
  
Atés que el termini de presentació de sol·licituds ha finalitzat, d'acord amb el que s'estableix en l'apartat 3 del resolc huité de l'esmentada Resolució de 28 de juliol de 2022, de convocatòria.  
Atés que en el resolc segon de l'esmentada Resolució de 28 de juliol de 2022 s'estableix la següent distribució territorial: Alacant, 3.485.144 euros; Castelló, 1.404.810 euros; València, 5.961.406 euros, i vistos els expedients valorats positivament, resulta que a la província d'Alacant i València no hi ha projectes suficients per a esgotar el crèdit assignat, mentre que a la província de Castelló hi ha expedients que no podran ser atesos per falta de crèdit.  
En virtut del que s'ha exposat i fent ús de les facultats atribuïdes per la Llei 3/2000, de 17 d'abril, per la qual es crea el Servei Valencià d'Ocupació i Formació, i l'article 14.1.e del Decret 216/2020, de 29 de desembre, del Consell, pel qual s'aprova el Reglament d'organització i règim jurídic d'aquest, es procedeix a redistribuir els fons assignats mitjançant la Resolució de 28 de juliol de 2022, anteriorment esmentada, d'acord amb el següent detall:  
- Disminuint en 255.537,60 euros la dotació assignada a la província d'Alacant, que queda amb una dotació final de 3.229.606,40 euros.  
  
- Incrementant en 255.537,60 euros la dotació assignada a la província de Castelló, que queda amb una dotació final d'1.660.347,60 euros.  
  
La resolució de redistribució de crèdits produirà efectes a partir del dia de la seua signatura i serà publicada en el DOGV.  
  
València, 26 de desembre de 2022.- El director general de LABORA Servei Valencià d'Ocupació i Formació: Enric Nomdedéu i Biosca.